Patricia Pérez

Patricia Pérez, nada na Cañiza o 5 de decembro de 1973, é unha presentadora, actriz, escritora e divulgadora galega.

 Traxectoria 
Iniciou a súa carreira televisiva en 1991 no programa Coa miña xente da Televisión de Galicia, no que comezou realizando unicamente funcións de azafata, aínda que co paso das semanas foi a encargada de dar paso á publicidade, xa como co-presentadora. Na tempada 1992-1993 acompañou nos labores de presentación a Xosé Ramón Gayoso no Luar e en 1993 representou á TVG en Madrid na gala nacional Inocente, inocente. Foi alí onde coñeceu a Emilio Aragón, que se fixou nela para presentar canda el e mais Lydia Bosch El Gran Juego de la Oca de Antena 3 na tempada 1993-1994. En 1995 trasladouse á Arxentina, onde rodou o filme Dile a Laura que la quiero e colaborou en tres programas do país. En 2000 Pérez volveu para España. Traballou como reporteira no programa magazín Emisión imposible, presentado por Bermúdez en Telecinco.

Pérez fixo varios traballos para Telemadrid onde a contrataron, compaxinándoos no 2003 co programa Memoria de Elefante de Castilla-La Mancha Televisión que durou ata o 2008. Comezou en Telemadrid no 2001, sendo a co-presentadora do programa Mamma Mia canda Víctor Sandoval.

Durante o 2004, Pérez volveu traballar para Antena 3 como colaboradora en A la carta e mais tamén como co-presentadora en El Supershow con Carlos Sobera e mais Elisa Dreben. Pérez foi a presentadora en 2006 dos programas Metro a Metro e mais Bromas Aparte ámbolos dous xunta Luis Miguel Torrecillas e de Telemadrid.

No 2009 Pérez comezou unha nova andaina con Telecinco, presentando canda Celia Montalbán o programa Vuélveme loca.

Empregada por Laboratorios Mahen, unha empresa de complementos alimenticios, dedicou os últimos anos a divulgar sobre nutrición e alimentación nas redes sociais, asociada á marca persoal Yo sí que como (libros, web, instagram...).

 Programas 
 Coa miña xente (TVG, 1991-1992) xunto a Pemón Bouzas e mais Yolanda Vázquez; azafata e co-presentadora.
 Luar (TVG, 1992-1993) xunto a Xosé Ramón Gayoso; co-presentadora.
 Gala Inocente Inocente (TVG, 1993) xunto a Pemón Bouzas; co-presentadora.
 El Gran Juego de la Oca (Antena 3 TV, 1993-1994) xunto a Emilio Aragón e mais Lydia Bosch; co-presentadora.
 Nos vamos de vacaciones (Antena 3 TV, 1994) xunto a Emilio Aragón; colaboradora.
 Mar a mar (TVG, 1998) xunto a Tacho González; co-presentadora.
 Emisión Imposible (Telecinco, 2000) xunto con Bermúdez; reporteira.
 Mamma Mia (Telemadrid, 2001-2004) xunto a Víctor Sandoval; co-presentadora.
 Especial Navidad (Telemadrid, 2002-2004) xunto a Víctor Sandoval; co-presentadora.
 MegaExito (TVG, 2003); presentadora.
 ¡Ojo, que nos ven! (Telemadrid, 2004) xunto a Diago Carvajal; co-presentadora.
 Galas do Camiño (TVG, 2004) xunto a Tacho González; co-presentadora.
 A la carta (Antena 3 TV, 2004) xunto a Agustín Bravo e mais Víctor Sandoval; colaboradora.
 El Supershow (Antena 3 TV, 2004) xunto a Carlos Sobera e mais Elisa Dreben; co-presentadora.
 Metro a Metro (Telemadrid, 2006-2008) xunto a Luis Miguel Torrecillas; co-presentadora.
 Bromas Aparte (Telemadrid, 2006-2009) xunto a Luis Miguel Torrecillas; co-presentadora.
 Memoria de Elefante (Castilla-La Mancha Televisión, 2003-2008); presentadora.
 Vuélveme loca (Telecinco, 2009-2011) xunto a Celia Montalbán; co-presentadora.
 Vuélveme loca por favor (La Siete, 2009-2011) xunto a Celia Montalbán; co-presentadora.
 Vuélveme loca Noche (Telecinco, 2011) xunto a Celia Montalbán; co-presentadora.

 Colaboracións especiais 
 Pasapalabra (Antena 3 TV, 20, 21 e 22 de xuño de 2004). Convidada especial.
 Los más ("Los más, de la fiesta II", Antena 3 TV, 2006). Colaboración.
 Gran Slam (Cuatro, 28 de abril de 2007). Colaboración.
 Grand Prix (A Forta, 19 de xullo de 2007). Madriña.
 Pasapalabra (Telecinco, 19, 20 e 21 de xullo de 2007). Convidada especial.
 Peta-Zetas (Antena 3 TV, 2008; 5 programas). Colaboración.
 Password (Cuatro, 14 e 15 de abril e 13 de agosto de 2009). Colaboración.
 Tu cara me suena (Antena 3 TV, 5 de novembro de 2012). Convidada especial.
 Toc toc, con permiso (TVG, 14 de outubro de 2013). Entrevistada.
 ¡A bailar! (Antena 3 TV, 1 de abril de 2014). Convidada especial.

 Actriz 
 Cine 
 Dile a Laura que la quiero (José Miguel Juárez, 1995); Como Elena.
 Al límite (Eduardo Campoy, 1997); Como vítima.
 Matusalem II: le dernier des Beauchesne (Roger Cantin, 1998); Como Esperanza del Plata y Oro.
 Más allá de la memoria (Marisa Caraballo, 2006); Como Enfermeira.

 Televisión 
 La casa de los líos ("La boda de Arturo Valdes"); (Antena 3 TV, 1997); Como Rosi.
 Living Lavapies (Episodio 3); (Telemadrid, 2002); Como Michelle.
 7 vidas (La boda de mi peor amiga"); (Telecinco, 2005); Como Tamara.
 C.L.A. No somos angeles (Episodio 52); (Antena 3 TV, 2007).

 Libros 
 Yo sí que como (2013)

 Vida persoal 
Casou con Luis Canut, guionista de televisión e irmán do artista Nacho Canut (Fangoria).

Notas

Categoría:Presentadores da TVG
Categoría:Actores da Cañiza
Categoría:Actores de cinema de Galicia
Categoría:Actores de televisión de Galicia
Categoría:Nados na Cañiza
Categoría:Nados en 1973